OpenLLM-France/wikimedia huggingface dataset:
# Paratacamita-(Ni)

La paratacamita-(Ni) és un mineral de la classe dels halurs que pertany al grup de l'atacamita.

## Característiques

La paratacamita-(Ni) és un halur de fórmula química Cu₃(Ni,Cu)(OH)₆Cl₂. Va ser aprovada com a espècie vàlida per l'Associació Mineralògica Internacional l'any 2013. Cristal·litza en el sistema trigonal. La seva duresa a l'escala de Mohs és 3. És l'anàleg de níquel de la paratacamita i la paratacamita-(Mg).

## Formació i jaciments

Va ser descoberta a la mina de níquel Carr Boyd Rocks, situada a la Menangina Station, dins el comtat de Menzies (Austràlia Occidental, Austràlia), on es troba en forma d'agregats de cristalls romboèdrics de fins a 2 mm de mida, que mostren les formes {101}, {021} i {001}. Aquesta mina australiana és l'únic indret de tot el planeta on ha estat descrita aquesta espècie mineral.

## Referències

* ↑ «Paratacamite-(Ni)» (en anglès). Mindat. [Consulta: 16 gener 2022].
# Cucut de l'illa del Coco

El cucut de l'illa del Coco (Coccyzus ferrugineus) és una espècie d'ocell de la família dels cucúlids (Cuculidae) que habita boscos i matolls de l'illa del Coco, illa del Pacífic propera a Costa Rica
# The Lady and the Mouse

The Lady and the Mouse és una pel·lícula muda de la Biograph dirigida per D. W. Griffith i protagonitzada per Lillian Gish i Robert Harron i Dorothy Gish. La pel·lícula, una de les úniques tres pel·lícules en les que apareixen les dues germanes Gish, va sorgir, segons afirmaria Lillian posteriorment, de l’observació de Lionel Barrymore de que ella era incapaç de matar una mosca. Es va estrenar el 26 d’abril de 1913 i es va reestrenar tres anys després.

## Argument

Un jove és rebutjat per la seva estimada i surt al camp vestit de rodamón. Allà coneix les dues germanes, filles de l’amo d’una botiga de queviures. Una és invàlida i l’altra dedica tot el seu temps a tenir-ne cura. El jove queda impressionat per la devoció de la noia i se n’enamora. La prova final del seu caràcter l’obté quan és testimoni de la seva incapacitat de matar un ratolí: la seva tia ha capturat en una trampa a la cuina un ratolí i ordena a la noia que l’ofegui. Ella no s’atreveix a desobeir la tieta i submergeix la trampa a l’aigua, però obre d’amagar la porta i permet que el petit ratolí s’escapi. El jove veu l'acció i s'adona que ha trobat la noia que vol. En presentar-se els creditors a la botiga, ell paga la hipoteca de la casa de les noies i demana de casar-se amb ella.

## Repartiment

* Lillian Gish (la noia)
* Lionel Barrymore (el pare de la noia)
* Harry Hyde (el ric / el rodamón)
* Dorothy Gish (la germana malalta)
* Kate Toncray (la tieta)
* Robert Harron (el jove amic)
* Adolph Lestina (el metge)
* Henry B. Walthall (a la festa del jardí)
* Viola Barry (a la festa del jardí)
* J. Jiquel Lanoe (a la festa del jardí)
* Mae Marsh (no surt als crèdits)
* Joseph McDermott (creditor)
* Frank Opperman (creditor)
* W. C. Robinson (creditor)

## Referències

* 1 2 3 «The Lady and the Mouse (Biograph re-issue March 13).». Motography XV, 12., 18-03-1916, pàg. 663.
* ↑ Affron, Charles. Lillian Gish: Her Legend, Her Life (en anglès). University of California Press, 2002-03-12, p. 157. ISBN 978-0-520-23434-5.
* ↑ Oderman, Stuart. Lillian Gish: A Life on Stage and Screen (en anglès). McFarland, 2015-07-11, p. 37. ISBN 978-1-4766-1369-7.
* ↑ «Data from manufacturers’ list of releases». The Moving Picture News VII, 16, 19 d’abril 1913, pàg. 32.
* 1 2 «“The Lady and the Mouse”». Motion Picture News 13, 11, 18-03-1916, pàg. 1625.
# Polarització de fotons

La polarització de fotons és la descripció mecànica quàntica de l'ona electromagnètica plana sinusoïdal polaritzada clàssica. Es pot descriure un fotó individual que té polarització circular dreta o esquerra, o una superposició dels dos. De manera equivalent, un fotó es pot descriure com una polarització lineal horitzontal o vertical, o una superposició dels dos.
La descripció de la polarització de fotons conté molts dels conceptes físics i gran part de la maquinària matemàtica de descripcions quàntiques més implicades, com ara la mecànica quàntica d'un electró en un pou de potencial. La polarització és un exemple de grau de llibertat qubit, que constitueix una base fonamental per a la comprensió de fenòmens quàntics més complicats. Gran part de la maquinària matemàtica de la mecànica quàntica, com ara vectors d'estat, amplituds de probabilitat, operadors unitaris i operadors hermitians, sorgeixen de manera natural a partir de les equacions clàssiques de Maxwell a la descripció. El vector d'estat de polarització quàntica per al fotó, per exemple, és idèntic al vector de Jones, normalment utilitzat per descriure la polarització d'una ona clàssica. Els operadors unitaris sorgeixen del requisit clàssic de conservació de l'energia d'una ona clàssica que es propaga per mitjans sense pèrdues que alteren l'estat de polarització de l'ona. Els operadors hermitians segueixen llavors les transformacions infinitesimals d'un estat de polarització clàssic.
Moltes de les implicacions de la maquinària matemàtica es poden verificar fàcilment experimentalment. De fet, molts dels experiments es poden realitzar amb lents de sol polaroid.
La connexió amb la mecànica quàntica es fa mitjançant la identificació d'una mida mínima de paquet, anomenada fotó, per a l'energia en el camp electromagnètic. La identificació es basa en les teories de Planck i la interpretació d'aquestes teories per Einstein. El principi de correspondència permet llavors la identificació del moment i el moment angular (anomenat espín), així com l'energia, amb el fotó.

## Referències

* ↑ «Photon Polarization - an overview | ScienceDirect Topics» (en anglès). https://www.sciencedirect.com.+[Consulta: 26 novembre 2022].
* ↑ «Animated Physics - Understanding Photon Polarization» (en anglès). http://www.animatedphysics.com.+[Consulta: 26 novembre 2022].
* ↑ «particle physics - What is photon spin and polarization?» (en anglès). https://physics.stackexchange.com.+[Consulta: 26 novembre 2022].
# Memnó d'Heraclea

Memnó (en grec Mεμνων), possiblement va viure al segle i aC. Fou un historiador grec, probablement d'Heraclea Pòntica.
Va escriure una extensa obra sobre aquesta ciutat, especialment pel que fa als tirans sota els quals havia caigut unes quantes vegades. Actualment coneixem la seva obra gràcies a Foci, encara que es desconeix de quants llibres constava. Foci en llegí del novè al quinzè volums, fent-ne un extracte, que inclou alguns llibres posteriors.
El novè llibre comença parlant del tirà Clearc, deixeble de Plató i d'Isòcrates d'Atenes. L'últim fet mencionat al llibre setzè és la mort de Britàgores, enviat pels heracleans com a ambaixador a Juli Cèsar quan obtingué el poder suprem l'any 48 aC. Vossius creu que l'obra es va escriure a l'època d'August, però altres autors consideren que potser va ser en temps d'Hadrià. Com que no es coneixen els darrers llibres no se sap fins a quina època arribava.
L'estil de Memnó, segons Foci, era clar i senzill, i les paraules ben escollides. El resum de Foci, però, conté nombrosos exemples d'expressions poètiques rares i algunes que indiquen el declivi de la llengua grega. Els Excerpta de Foci van ser publicats a bocins, juntament amb fragments de Ctesies i Agatàrquides, per Henry Estienne el 1557.
La història de Memnó és l'únic exemple mitjanament complet de la historiografia grega a nivell local.

## Referències

* ↑ Memnon a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1029
# Colibrí ermità nan

El colibrí ermità nan (Phaethornis idaliae) és una espècie d'ocell de la família dels troquílids (Trochilidae) que habita clars dels boscos, sabanes i garrigues de les terres baixes fins als 250 m al sud-est del Brasil.

## Referències

* ↑ «Colibrí ermità nan». Cercaterm. TERMCAT, Centre de Terminologia. Rev. 11 octubre 2024(català)
# John Augustine Zahm

John Augustine Zahm (New Lexington, 11 de juny de 1851 - Múnic, 10 de novembre de 1921) fou un escriptor catòlic estatunidenc que publicà amb els pseudònims de H. J. Mozans i J.A. Manza.
Va viure a Notre-Dame, Indiana, el 1871, on es llicencià en lletres. El 1875 fou director de la secció de ciències de la universitat i el 1895 el papa Lleó XIII li atorgà el doctorat en filosofia. Fou provincial dels Pares Paulistes.
Va pertànyer a la Societat Francesa de Física, a la Societat Científica de Brussel·les, als Arcades de Roma i a la Societat de Dante de Florència.
# Cucut drongo cuaforcat

El cucut drongo cuaforcat (Surniculus dicruroides) és una espècie d'ocell de la família dels cucúlids (Cuculidae) que habita boscos i matolls del nord, centre i sud de l'Índia, Myanmar, Tailàndia, nord d'Indoxina i zona limítrofa de la Xina, i Hainan.
# Tom Lynch

Tom Lynch fou un futbolista estatunidenc. Va formar part de l'equip estatunidenc a la Copa del Món de 1934.
# Max Pestalozzi

Max Pestalozzi (18 de febrer de 1857 - Zúric, 8 de juny de 1925) fou un Mestre d'escacs suís.
Fill d'Adolf Salomon, banquer, i de Magdalena Berta Schulthess. Va ser matemàtic fins al 1889. De 1889 a 1921 va treballar per als Ferrocarrils Suïssos. Va ser cofundador i primer president del Schachgesellschaft Zürich, el club d'escacs més antic del món.
Va ser campió suís ex aequo els anys 1889, 1890 i 1901, i va derrotar Dietrich Duhm el 1900.

## Bibliografia

* F. Schumacher, Das eidgenössische Eisenbahndepartement, 1914, 321
* Der Bund, 10.6.1925
* Schweizerische Schachzeitung / Revue Suisse D'Echecs / Rivista Scacchistica Svizzera, 1925, 108 sg.; 1989, 81 sg.
* El club d'escacs més antic del món: part I (1809–1914), https://web.archive.org/web/20131015163527/http://en.chessbase.com/home/TabId/211/PostId/4005531 (recuperat 15 /10/13).
* Dos grans presidents, https://web.archive.org/web/20140716155210/http://www.sgzurich2009.ch/pages/jubeAds/presidents.php?lang=en (recuperat el 15/10/13).
* Dizionario storico della Svizzera, http://www.hls-dhs-dss.ch/textes/i/I26417.php?topdf=1 (en italià, recuperat el 15/10/13).

## Referències

* ↑ Max Pestalozzi vs Dietrich Duhm (1900)
# Kven

La llengua kven (kveenin kieli, o com s'ha proposat recentment, kainun kieli) és una llengua ugrofinesa, parlada sobretot per la minoria kven del nord de Noruega. El 2005 el govern noruec va publicar un informe on s'estimava el nombre de parlants de kven d'entre 2000 i 8000 persones. Lingüísticament parlant, la llengua kven és un dialecte mútuament intel·ligible del finès, però per raons polítiques i històriques el govern noruec va concedir-li l'any 2005 l'estatus de llengua minoritària a Noruega en ratificar la Carta Europea de les Llengües Regionals o Minoritàries.
Els parlants de les llengües kven, meänkieli, kareliana i finesa es poden entendre entre si sense gaire dificultat.
# Composició amb groc, blau i vermell

Composició amb groc, blau i vermell és un pintura a l'oli de l'artista neerlandès Piet Mondrian elaborat entre els anys 1937 i 1942. L'obra forma part de la col·lecció permanent de la Tate Modern de Londres.
La doble data d'elaboració (de 1939 a 1942) d'aquesta obra sembla fer referència al fet que fos començada durant l'estada de Mondrian a Londres i fos acabada després de la seva mudança a Nova York, però Robert P. Welsh va descobrir que apareix en una fotografia de l'estudi de Mondrian de París presa pel fotògraf neerlandès Oorthuys de l'any 1937 o 1938, i que, per tant, va ser començada a París. Això justificaria el fet que el quadre fos pintat en un llenç francès amb un segell del proveïdor d'art Lefebvre-Foinet. La imatge el mostra sobre un suport recolzat a la paret. Malgrat algunes diferències i el fet que la part inferior del quadre quedi amagada en la imatge, no hi ha dubte qué és aquest el quadre que hi apareix. Segons el catàleg d'on s'ha extret la imatge, va ser feta l'any 1938, però Oorthuys opina que va ser feta durant l'Exposició Universal de París de 1937.

## Referències

* ↑ «Composition with Yellow, Blue and Red 1937–42» (en anglès). Catalogue of the Tate Gallery's Collection of Modern Art other than Works by British Artists. Ronald Alley, 1981. [Consulta: 31 octubre 2016].
# John B. Connally

John B. Connally (Floresville, 27 de febrer de 1917 - Houston, 15 de juny de 1993) fou un polític dels Estats Units, que durant la seva vida política fou membre del partit republicà i del partit demòcrata.
Després d'haver obtingut una llicenciatura en dret a la Universitat de Texas, Connally serví a l'exèrcit durant la Segona Guerra Mundial, després de la qual esdevingué assistent de Lyndon B. Johnson, el qual era aleshores un jove congressista per Texas, i amb el qual mantingué lligams estrets.
El 1961, el president John F. Kennedy nomenà Connally Secretari de l'Armada (una de les tres branques en què es divideix el Departament de Defensa. Connally va dimitir onze mesos més tard per convertir-se en governador de Texas, funció que ocupà fins a 1969. El 22 de novembre de 1963, Connally fou seriosament ferit en el moment que es trobava dins el cotxe del president Kennedy, el dia en què Kennedy fou assassinat a Dallas (Texas).
El president Richard Nixon nomenà Connally Secretari del Tresor el 1971, funció que ocupà fins al 1972. Fou en aquest lloc que, davant d'una delegació europea inquieta per la fluctuació del dòlar, Connally va respondre: el dòlar és la nostra moneda però és el vostre problema.
El 1973 s'afilià al Partit Republicà. Intentà (sense èxit) el 1980, obtenir la investidura republicana per a l'elecció presidencial. Morí el 15 de juny de 1993.
La seva dona, Nellie, morí l'1 de setembre del 2006. Ella era el darrer passatger de la limusina dels esdeveniments de Dallas que encara restava amb vida, després de la mort de Jacqueline Kennedy el 1994.

## Referències

* ↑ www.project-syndicate.org
* ↑ El xofer del cotxe presidencial, William Greer, va morir el 1985, i l'agent que hi havia al seu costat, Roy Kellerman, el 1984
# Sant Jaume de Fenollet

Sant Jaume de Fenollet és un edifici de Sant Bartomeu del Grau (Osona) protegit com a Bé Cultural d'Interès Local.

## Descripció

Sant Jaume de Fonollet o de Fenollet és una petita església aïllada que forma nucli amb una altra construcció i està voltada de xiprers. És de planta rectangular amb capçalera semicircular decorada a l'exterior per arcuacions entre lesenes. La nau es coberta amb volta de canó reforçada per un arc toral i comunica amb l'absis per un arc presbiteral. S'il·lumina per dues finestres de doble esqueixada, una a l'absis i l'altre al mur de migjorn, i una amb forma de creu a ponent. A la façana de migdia hi ha un bonic portal adovellat de mig punt que conserva encara la ferramenta d'estil romànic. Es pot veure un portal similar, avui tapiat, a la façana deponent. En aquesta façana també hi trobem un campanar d'espadanya reconvertit en un cobert de planta quadrada i coberta a dues vessants, a manera de petit comunidor.

## Història

Aquesta església situada a ponent del poble de Sant Bartomeu del Grau es troba davant la masia de Fenollet i prop delmas Sant Miquel. És un edifici del segle xi amb similituds arquitectòniques com Sant Genís sa Devesa, sufragania d'Olost. Sant Jaume de Fenollet sempre depengué de Sant Bartomeu del Grau. El culte i conservació d'aquesta església degué anar molt relacionada amb la masia del mateix nom, i encara avui en tenen cura, si bé el nom de Fenollet ja s'ha perdut.

## Referències

* 1 2 «Sant Jaume de Fenollet». Gran enciclopèdia catalana. Grup Enciclopèdia. [Consulta: 29 juliol 2022].
* 1 2 «Sant Jaume de Fenollet». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 11 març 2019].
# Saint-Senoux

Saint-Senoux (en bretó Sant-Senour, en gal·ló Saent-Senór) és un municipi francès, situat a la regió de Bretanya, al departament d'Ille i Vilaine. L'any 2006 tenia 1.510 habitants. Limita amb els municipis de Guichen, Bourg-des-Comptes, Guignen, Pléchâtel, i Saint-Malo-de-Phily.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 586 | 604 | 705 | 860 | 927 | 1.074 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Bernard Gavaud | |
# Cowin C3

El Cowin C3 sedan i el Cowin C3R hatchback, és un cotxe subcompacte fabricat pel fabricant d'automòbils xinès Cowin Auto (filial de Chery Automobile). Cowin Auto, o Kaiyi (凯翼) és una nova marca de cotxes sota Chery Automobile amb Cowin derivant d'una línia de productes en una marca pròpia.

## Cowin C3

El prototip Cowin C3 i Cowin C3R van debutar durant el Saló de l'Automòbil de Chengdu 2014 a la Xina,
La versió de producció de la berlina subcompacte Cowin C3 va debutar durant el Saló de l'Automòbil de Guangzhou de 2014,
mentre que la berlina Cowin C3 de producció es va llançar al mercat d'automòbils xinès al novembre poc després del seu debut amb preus que van des dels 45.800 iuans fins als 51.800 iuans al llançament. Prices of the Cowin C3 were later adjusted to 57,800 yuan to 60,800 yuan.

## Cowin C3R and Cowin C3R EV

El hatchback Cowin C3R es va llançar més tard al mercat d'automòbils xinès el 8 d'abril de 2015 amb preus que comencen a 45.800 iuans i acaben en 51.800 iuans (7.378 - 8.334 dòlars) al llançament. Els preus del Cowin C3R es van ajustar posteriorment a 57.800 iuans a 60.800 iuans, que és el mateix que el sedan.
Més tard, l'octubre de 2016 es va llançar una versió elèctrica anomenada Cowin C3R EV amb un motor elèctric de 57 CV i 150 nm de parell. L'autonomia del Cowin C3R EV és de 200 quilòmetres i la velocitat màxima seria d'uns 100 quilòmetres per hora.

## Chery eQ2

El Chery eQ2 és una versió elèctrica reanomenada del Cowin C3. L'eQ2 té un motor elèctric de 57 cavalls de potència i una autonomia d'uns 402 km. AEl model anomenat Chery New Energy eQ2 Driving School Version es va llançar el 2018 i inclou una simulació de tacòmetre, pedal d'embragatge i canvi de cinc velocitats.

## Referències

* ↑ Feijter, Tycho de. «This is the new Cowin Auto C3 sedan for the Chinese auto market», 13-11-2014.
* ↑ Feijter, Tycho de. «Cowin Auto C3R & C3 debut in China on the Chengdu Auto Show», 29-08-2014.
* ↑ Feijter, Tycho de. «2014 Guangzhou Auto Show: Cowin Auto C3 sedan debuts in China», 22-11-2014.
* ↑ Ning, W. E. «Cowin C3 launched on the Chinese auto market», 27-11-2014.
* ↑ «【图】凯翼C3_凯翼_凯翼C3报价_凯翼C3图片_汽车之家».
* ↑ Feijter, Tycho de. «Cowin C3R will launch on the Chinese car market on April 8», 01-04-2015.
* ↑ Wang, Joey. «Cowin C3R hits the Chinese auto market», 10-04-2015.
* ↑ «【图】凯翼C3R_凯翼_凯翼C3R报价_凯翼C3R图片_汽车之家».
* ↑ Wang, Joey. «Cowin C3R EV Will Hit The Chinese Car Market In October», 12-08-2016.
* ↑ «This Chinese Electric Car Designed For Driving Schools Has A Fake Manual Transmission», 18-06-2020.
* ↑ «Chery invented a manual transmission EV, but it's not what you think it is».
# Tolga Özbahar

Tolga Özbahar (Aydın, 24 d'abril de 1984) és un jugador d'handbol turc. Juga amb el club Beşiktaş Mogaz d'Istanbul. Özbahar ha estat seleccionat, per a participar amb l'equip nacional de Turquia, més de 50 vegades.

## Referències

* ↑ «Tolga Özbahar, Biyografi». Besiktas JK.

## Vegeu també

* Diğdem Hoşgör
* Esin Sağdıç
* Sibel Karameke

## Enllaços externs

* Fitxa de Tolga Özbahar a la Federació d'Handball d'Europa (anglès)
# Ponent (vent)

* «vent de ponent» redirigeix aquí. Vegeu-ne altres significats a «Vent de Ponent (cançó)».
* Els vents de la Mediterrània
* Tramuntana
* Gregal
* Llevant
* Xaloc
* Migjorn
* Llebeig
* Ponent
* Mestral
El ponent és el punt cardinal oest, i més concretament, el vent que prové de l'oest.

## Vent

El vent de ponent, vents de l'oest (en anglès: westerlies) són els vents dominants en les latituds mitjanes entre els 35 i els 65º de latitud. Bufen de l'oest cap a l'est.
Els vents són predominantment del sud-oest a l'hemisferi nord i del nord-oest a l'hemisferi sud. Són més forts a l'hivern corresponent a cada hemisferi i quan la pressió és més baixa en els pols terrestres, en canvi són més fluixos en els estius de cada hemisferi i quan la pressió és més baixa en els pols.
Juntament amb els vents de l'est (anomenats vents del comerç), els vents de ponent permetien fer la ruta d'anada i tornada per l'oceà Atlàntic i Pacífic des d'Europa als vaixells impulsats pel vent. Els vents de l'oest són especialment forts en l'hemisferi sud, on hi ha poca terra en les latituds mitjanes cosa que amplifica la força del vent. Això passa a les latituds entre 40 i 50º Sud, conegudes com (Roaring Forties). Els vents de l'oest porten aigües i vents equatorials càlids a les costes occidentals dels continents.
A la mitologia grega, Zèfir era la personificació del vent de l'oest.

## El vent de ponent als territoris de parla catalana

El ponent és un vent relativament freqüent als Països de parla catalana, i pot arribar a bufar amb ventades moderades i fortes. Tot i que de vegades el ponent pot ser un vent fred, sovint arriba a les nostres contrades reescalfat després d'haver travessat tota la península Ibèrica i a causa de la pujada adiabàtica de pressió (Efecte Foehn). A l'estiu, el vent de ponent sol ser molt càlid. El que sí que és comú, però, és la seva sequedat. El ponent arriba a la costa mediterrània sec, i per això no porta mai pluja. Així, la saviesa popular diu que "el Ponent és la granera del cel". A l'est peninsular, degut a la baixa humitat (menys del 25%) i l'alta temperatura a l'estiu, propicia els incendis forestals. Com que a la Meseta és encara un vent fresc, hi existeix el dit "Poniente aunque el valenciano reviente".
És un vent perillós per a la navegació, ja que les allunya de la costa en cas que derivin. A les Illes, pot alçar temporals considerables contra les costes de Tramuntana i de Migjorn de Mallorca. Al freu de Cabrera provoca corrents de llevant importants.

## Vegeu també

* Veles e vents

## Referències

* ↑ «Westerlies». Glossary of Meteorology. Boston: American Meteorology Society, 2000. Arxivat de l'original el 22 de juny 2010. [Consulta: 15 abril 2009].
# Kvinesdal

Kvinesdal és un municipi situat al comtat d'Agder, Noruega. Té 5,981 habitants (2016) i té una superfície de 962,42 km². El centre administratiu del municipi és el poble de Liknes.

## Vegeu també

* Feda

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 29 juliol 2016].

## Enllaços externs

* Kvinesdal - Lloc web oficial
# Claassenia gigas

Claassenia gigas és una espècie d'insecte plecòpter pertanyent a la família dels pèrlids que es troba a la Xina: Sichuan.

## Referències

* ↑ Wu, C.F., 1934. Ann. ent. Soc. Amer. 27:256.
* ↑ uBio (anglès)
* ↑ Klapálek, 1916. Cas. ces. Spol. ent. 13:58.
* 1 2 Catalogue of Life (anglès)
* ↑ Wu, C.F., 1938. Plecopterum sinensium, a monograph of the stoneflies of China (Order Plecoptera) 1-225.
* ↑ Stark, B.P. & I. Sivec, 2010. Systematic Notes on the Genus Claassenia Wu (Plecoptera: Perlidae), with Description of a New Species. Illiesia, 6(24):303-314. «PDF».

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:328.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 25 octubre 2011].

## Enllaços externs

* Encyclopedia of Life (anglès)
* Plecoptera Species File (Version 1.1/4.0) (anglès)
* BioLib (anglès)
* Perlidae Species Listing (anglès)